**Το απαρέμφατο**

|  |  |  |  |
| --- | --- | --- | --- |
| **Ενεργητική Φωνή** | | | |
| **Ενεστώτας** | **Μέλλοντας** | **Αόριστος** | **Παρακείμενος** |
| λύ-ειν | λύ-σειν | λῦ-σαι | λε-λυ-κέναι |

|  |  |  |  |
| --- | --- | --- | --- |
| **Μέση Φωνή** | | | |
| **Ενεστώτας** | **Μέλλοντας** | **Αόριστος** | **Παρακείμενος** |
| λύ-εσθαι | λύ-σεσθαι | λύ-σασθαι | λε-λῦ-σθαι |

**Το είδος του απαρεμφάτου**

**Ειδικό:** όταν μεταφράζεται με τον σύνδεσμο **ότι.**

Παράδειγμα 1: Οἱ δικασταί φασίν (=ισχυρίζονται) τόν κατήγορον **λέγειν** (=ότι ο κατήγορος λέει) τήν ἀλήθειαν.

**Τελικό:** όταν μεταφράζεται με τον σύνδεσμο **να.**

Παράδειγμα 2: Οἱ Ἀθηναῑοι βούλονται (=θέλουν) **ποιεῑν** (=να κάνουν) ταῦτα.

**Συντακτική λειτουργία**

Το απαρέμφατο λειτουργεί ως: **α) Αντικείμενο σε προσωπικά ρήματα** (δες τα παραπάνω παραδείγματα). Στο πρώτο παράδειγμα το **λέγειν** είναι **ειδικό απαρέμφατο ως** **αντικείμενο στο ρήμα φασίν.** Στο δεύτερο παράδειγμα το **ποιεῑν** είναι **τελικό απαρέμφατο ως αντικείμενο στο ρήμα βούλονται** και **β) Υποκείμενο σε απρόσωπα ρήματα (δεῑ= πρέπει, χρή=πρέπει, προσήκει=ταιριάζει, λέγεται, ὁμολογεῑται κλπ.) ή σε απρόσωπες εκφράσεις (ουσιαστικό + ἐστίν π.χ. καιρός ἐστίν, επίθετο + ἐστίν π.χ. ἂξιον ἐστίν ή επίρρημα + ἒχει π.χ. καλῶς ἒχει).**

**Υποκ.**

π.χ. Καιρός ἐστίν **πράττειν** ταῦτα.

**Το υποκείμενο του απαρεμφάτου**

**Ταυτοπροσωπία:** έχουμε όταν το υποκείμενο του απαρεμφάτου είναι το ίδιο με το υποκείμενο του ρήματος. Σ΄ αυτή την περίπτωση **το υποκείμενο του απαρεμφάτου** βρίσκεται σε **ονομαστική πτώση** (βλέπε παράδειγμα 2).

**Ετεροπροσωπία:** έχουμε όταν το υποκείμενο του απαρεμφάτου είναι διαφορετικό από το υποκείμενο του ρήματος. Σ΄ αυτή την περίπτωση **το** **υποκείμενο του απαρεμφάτου** βρίσκεται σε **αιτιατική πτώση** (βλέπε παράδειγμα 1).